Mestská časť Bratislava – Nové Mesto

Materiál na zasadnutie
Mimoriadneho Miestneho zastupiteľstva
Dňa: 26. 6. 2014

N á v r h

na schválenie kapitálovej akcie – vybudovanie 2 tried materskej školy v priestoroch Základnej školy Kalinčiakova
 a ich  zariadenie
–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Ľudovít Kollárik	             	                		1.  Návrh uznesenia. 
Prednosta                                                                              2.  Dôvodová správa

Spracovateľ: 

RNDr. Jana Ondrová
Ved. finančného a hosp. odd.

Jún 2014 
Návrh uznesenia 

Mimoriadne Miestne zastupiteľstvo

s c h v a ľ u j e

1.	Použitie čiastky vo výške 60 000 € z rozpočtovanej čiastky v rámci investičných akcií – „Realizácia  -  Rekonštrukcia škôl a predškolských zariadení „ na realizáciu akcie: Vybudovanie 2 tried materskej školy v priestoroch Základnej školy Kalinčiakova

2.     Presun v časti bežných výdavkov vo výške 23 000 € z programov:
Funkčná klasifikácia 0912 položka 635006 ZŠ – Rezerva na BV ZŠ kód zdroja 41 program 8.2 hosp. stredisko 0400 vo výške  5 000,00 €
Funkčná klasifikácia 01116 položka 633006 Všeobecný materiál /Správa úradu/ kód zdroja 41 program 1.1.2 hosp. stredisko 0010 vo výške 5 000,00 €
Funkčná klasifikácia 01116 položka 635006 Údržba budov, priestorov, objektov /Správa úradu/ kód zdroja 41 program 1.1.2 hosp. stredisko 0010 vo výške  5 000,00 €
Funkčná klasifikácia 01116 položka 637011 Štúdie, expertízy, posudky /Správa úradu/ kód zdroja 41 program 1.1.2 hosp. stredisko 0010 vo výške  8 000,00 €

na obstaranie zariadenia pre ZŠ s MŠ Kalinčiakova  - novovybudovanú materskú školu, a to:

1.	Nákup detských stolov a stoličiek
2.	Nákup detských postielok 
3.	Nákup hračiek pre deti
4.	Nákup skriniek, skriňovej zostavy do triedy 
5.	Nákup zariadenia pre stravovanie detí ( taniere, príbory, poháre  a pod.) 
6.	Nákup vyučovacích pomôcok 

-	bez pripomienok

-	s pripomienkami

Dôvodová správa

     
             Na základe  prehodnotenia  potrieb na miesta v materských školách v našej mestskej časti a možnosti vybudovať ďalšiu materskú školu v priestoroch ZŠ Kalinčiakova sa predkladá na rokovanie tento materiál.

             Vychádza sa z údajov poskytnutých Školským úradom: prihlásených do materských škôl bolo k 1. septembru 2014 spolu 745 detí, z toho 594 z našej mestskej časti.  Mestská časť má záujem poskytnúť možnosť umiestniť deti maximálnemu počtu rodín z trvalým bydliskom v našej mestskej časti v našich materských školách. Aby však mali možnosť  rodičia umiestniť svoje deti  v našich materských školách, je potrebné vybudovať ďalšie triedy materských škôl. 
             Samozrejme dôležité je, aby sa uspokojili hlavne rodičia, ktorých bydlisko je v našej mestskej časti. To znamená, že z počtu 594 detí po uvoľnení miest po deťoch, ktoré odchádzajú do základných škôl v počte 311, je rozdiel 283 detí. Je zrejmé, že sa všetky nepodarí umiestniť, ani keď sa vybudujú spomínané dve triedy na ZŠ Kalinčiakova, avšak mestská časť aj týmto krokom urobí všetko pre to, aby poskytla maximálne to, čo je v možnostiach rozpočtu mestskej časti. 

               Preto sa na rokovanie a rozhodnutie predkladá predmetný materiál.